Fjórða iðnbyltingin stendur nú yfir og framundan eru miklar breytingar . Róbotar taka yfir störf , gervigreind leysir ráðgjafa af hólmi og drónar munu ferja fólk og varning . Tækni framtíðarinnar er í senn heillandi , ógnvænleg og sveipuð óvissu . Hér fer Ólafur Andri Ragnarsson , tölvunarfræðingur og aðjúnkt við Háskólann í Reykjavík , yfir iðnbyltingar fyrri tíma og ræðir við hverju megi búast af þeirri fjórðu . Undanfarin ár hefur Ólafur Andri kennt námskeiðið „ Ný tækni “ við Háskólann í Reykjavík sem þykir sérlega áhugavert . Hann byggir þessa stórfróðlegu og læsilegu bók á þekkingu bæði samtímamanna og margra hugsuða fyrri tíma . Hér er sérlega áhugaverð bók fyrir alla sem hafa til dæmis áhuga á tæknisögu , sjálfkeyrandi bílum , drónum , Netflix , Uber , örlögum Nokia , framgangi Apple og nýjungum hjá Google . Þessi bók er veisla fyrir tæknisinnað fólk og almenna áhugamenn .